О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 100
Взето с Протокол № 8 от заседание на Общински съвет гр.Чепеларе, проведено на 23.05.2012 година

ОТНОСНО: Допълнение на Наредбата за определянето и администрирането на местните такси и цени на услуги в община Чепеларе
Общински съвет – Чепеларе, като изслуша предложението на Кмета на Общината, Постоянната комисия по бюджет и финанси, и след станалите разисквания на основание чл. 21 ал. 1 т. 7 и ал. 2 от ЗМСМА във връзка чл.9 от ЗМДТ
Р   Е   Ш   И:

Общински съвет – Чепеларе допълва Наредбата за определянето и администрирането на местните такси и цени на услуги в Община Чепеларе, както следва:

1. Към  Раздел III. Такси за детски градини, ученически общежития и други общински социални услуги се създава нов член 30а, ал.1 със следния текст: Лицата, ползващи социални услуги, предоставяни от общинско социално предприятие „Център за услуги в домашна среда”, заплащат месечна такса. Месечната потребителска такса е обвързана с индивидуалния месечен доход на потребителя на социални услуги, чрез въвеждане на диференцирана ставка. Месечната такса на всеки потребител се получава като месечният брой получени часове за услуги се умножи по съответната диференцирана ставка, както следва:

· 0,17 лв./час – при индивидуален доход равен или по-нисък от 65,00 лв.

· 0,19 лв./час -  при индивидуален доход  от 65,01 лв. до 130,00 лв.

· 0,22 лв./час - при индивидуален доход  от  130,01 лв. до 195,00 лв.

· 0,26 лв./час - при индивидуален доход  от 195,01 лв. до 260,00 лв. 

· 0,31 лв./час - при индивидуален доход от 260,01 лв. до 325,00 лв. 

· 0,34 лв./час – при индивидуален доход от 325,01 лв. до 390,00 лв.

· 1,70 лв./час – при индивидуални доходи над 390,00 лв.

2. Към чл. 30а се създава ал. 2 със следния текст: „Таксата за ползване на социални услуги се начислява за текущия месец, а се събира и внася от съответните длъжностни лица до 25-то число на месеца, следващ месеца за който се дължи.

3. Към чл. 30а се създава ал. 3 със следния текст: „Лица до 18 години не заплащат месечна потребителска такса.” 

-Общ брой на общинските съветници: 13

-Гласували: 11
Атанас Русенов: “ЗА”



 
Искрен Бозов: “ЗА”
Борис Къдрински: “ЗА”



Костадин Петков: “ЗА”
Валентин Черпоков: “ЗА” 



Росица Черпокова: “ЗА”
Георги Попов: “ЗА”




Райко Сивенов: “ЗА”

Елка Ангелова: “ЗА”




Радост Петрова: “ЗА”








Стефан Янков: “ЗА”

ОБЩО “ЗА” 11
“ПРОТИВ” 0

“ВЪЗДЪРЖАЛ СЕ” 0

